દ્વારકા અને બેટ દ્વારકા મંદિરમાં સુરક્ષામાં વધારો કરવામાં આવ્યો છે.મંદિરમાં 60 જેટલા એસઆરપીના જવાન,બે ક્વિક રિસ્પોન્સ ટીમ,એલએમવી તહેનાત કરવામાં આવ્યા છે. ગુપ્તચર એજન્સી દ્વારા અપાયેલા એલર્ટ બાદ દ્વારકા પોલીસ અને મરિન પોલીસ દ્વારા દરિયાઈ કાંઠા વિસ્તારોમાં સતત પેટ્રોલિંગ કરવામાં આવી રહ્યું છે. દ્વારકામાં આતંકવાદીઓ ઘૂસી ગયાની સુરક્ષા એજન્સીઓની બાતમીને પગલે મંદિરને હાઇ એલર્ટ પર મૂકી દેવામાં આવ્યું છે.દ્વારકામાં આતંકવાદીઓ ઘૂસ્યાની અથવા ઘૂસવાની ફિરાકમાં હોવાની બાતમીને પગલે સુરક્ષા એજન્સીઓ સતર્ક થઇ ગઇ છે. દ્વારકાનાં જગત મંદિરની જેમ સોમનાથ મંદિર પર આતંકીઓનાં નિશાન પર હોવાથી ગાર્ડ હાઇ એલર્ટની સ્થિતિમાં આવી ગયા છે.